452 A MAGYAR TUD. TÁRSASÁG ÉRTEKEZÉSEI. 
cikkben kijelölt pénzláb szerint veresse. — 2) Hogy az aranynak és ezüst- 
nek kivitelét tiltsa el. 
A 48-ik ágazat, mely az érsekújvári erősségben tartózkodó neme- 
seknek, mivel nemesi előjogokkal élni akarnak, meghagyja, hogy magokat 
vagy Nyitra vagy Esztergom vármegyének hatósága és taksálása alá ves- 
sék, s ha ezt önkényt meg nem tennék , egyik vagy másik vármegye által 
arra kényszeríttessenek. 
A 49-dik ágazat, mely a Bakabánya városába rendelendő őrsereg 
iránt az 1647 :143-ik cikket foganatosíttatni kéri. 
Az 50-dik ágazat, melyben a győri káptalannak megengedtetik : 
hogy Patona helységét megerősíthesse, s azon erősségbe ingyenes fegyve- 
reseket jobbágyai közól helyezhessen, és azokat a tábornagytóli függés 
nélkül teljes hatalommal kormányozhassa. 
Az 51-ik ágazat, melyben a felség kéretik, hogy a szomszéd tar- 
tományokban létező pénzbeli követeléseknek frisebb behajtása végett, 
mind Révay Pál özvegyének mind más magyarországi hitelezőknek részé- 
re, azon tartományoknak biráihoz sürgető parancsokat küldeni, és igérete 
szerint általok igazságot szolgáltatni kegyeskedjék. 
Az 52-dik ágazat, mely által a nádor azon Komárom és Győr vár- 
megyék által kijelölendő gonosztévőknek büntetésével megbízatik, kik az 
ezen vármegyékbeli, fóleg a vértesaljai kerületbeli köznépnek személy- és 
vagyonbeli bátorságát feldúlják. 
Az 53-ik ágazat, melyben Szentgyörgy szabad kir. városnak meg- 
hagyatik , hogy gróf Pálffy Miklóst és más nemeseket , kik ott kiváltságolt 
házakat régtól fogva birnak, a korcsmárlásnak és borok behozatalának 
gyakorlatában az 1647 : 78-ik törvénycikknek ellenére ne akadályozza. 
Az 54., 55., 57., 58., 60., 61., 62., 66. és 67-ik ágazat, melyek ál- 
tal a nádor megbizatik: hogy a) Nagy-Tapolcsán mezővárosának és Pon- 
grácz-családnak egymás közötti és Szerdahelyi-családdali, — b) Balassa Já- 
nosnak , Simonnak és András fiainak Balassa Ferenc elleni , — c) Balassa 
András özvegyének mostoha fia Balassa Bálint és Balassa Ferenc elleni, — 
d) Rueber, Fronmiller és Rayner-családoknak jószágaik birtokában léte- 
zőkkeli, és Rakitsai Jánosnak Szakolca városa és Nyáry Lajossali , — e) 
Hosszutóty Györgynek Rátky-családdali, — f) Hódosy-családnak Perény 
Gáborrali, — g) Czobor Imrének a nagyidai uradalom birtokosai elleni, — 
h) Palugyai Zsófiának Révay Ferencceli , — és i) Pográny János örökösei- 
